CELEX: 31986D0272
Language: el
Date: 1986-05-26 00:00:00
Title: 86/272/ΕΟΚ: Απόφαση της Επιτροπής της 26ης Μαΐου 1986 σχετικά με το συμπλήρωμα του πολυετούς προγράμματος προσανατολισμού της υδατοκαλλιέργειας για την περίοδο 1984—1988 που υποβλήθηκε από τη Γαλλία σύμφωνα με τον κανονισμό (ΕΟΚ) αριθ. 2908/83 (Το κείμενο στην γαλλική γλώσσα είναι το μόνο αυθεντικό)

Avis juridique important

|

31986D0272

86/272/ΕΟΚ: Απόφαση της Επιτροπής της 26ης Μαΐου 1986 σχετικά με το συμπλήρωμα του πολυετούς προγράμματος προσανατολισμού της υδατοκαλλιέργειας για την περίοδο 1984—1988 που υποβλήθηκε από τη Γαλλία σύμφωνα με τον κανονισμό (ΕΟΚ) αριθ. 2908/83 (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 171 της 28/06/1986 σ. 0063 - 0064

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Μαΐου 1986  σχετικά με το συμπλήρωμα του πολυετούς προγράμματος προσανατολισμού της υδατοκαλλιέργειας για την περίοδο 1984-1988 που υποβλήθηκε από τη Γαλλία σύμφωνα με τον κανονισμό (ΕΟΚ) αριθ. 2908/83  (Το κείμενο στη γαλλική γλώσσα είναι το μόνο αυθεντικό)  (86/272/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2908/83 του Συμβουλίου της 4ης Οκτωβρίου 1983 για την κοινή δράση αναδιάρθρωσης, εκσυγχρονισμού και ανάπτυξης του τομέα της αλιείας και ανάπτυξης της υδατοκαλλιέργειας (1), και ιδίως το άρθρο 5,  Εκτιμώντας:  ότι η Επιτροπή ενέκρινε, με την απόφαση 85/282/ΕΟΚ (2), το πολυετές πρόγραμμα προσανατολισμού της υδατοκαλλιέργειας που της υποβλήθηκε από τη γαλλική κυβέρνηση σύμφωνα με τον κανονισμό (ΕΟΚ) αριθ. 2908/83·  ότι η γαλλική κυβέρνηση υπέβαλε στις 10 Σεπτεμβρίου 1985 συμπλήρωμα αυτού του προγράμματος, το οποίο στο εξής καλείται « το πρόγραμμα», και ότι στις 4 Μαρτίου 1986 κοινοποίησε τις τελευταίες συμπληρωματικές πληροφορίες όσον αφορά αυτό το πρόγραμμα·  ότι η περίοδος υλοποίησης του προγράμματος καλύπτει τουλάχιστον τη διάρκεια που προβλέπεται για την κοινή δράση, σύμφωνα με το άρθρο 3 παράγραφος 1 του κανονισμού (ΕΟΚ) αριθ. 2908/83·  ότι το πρόγραμμα περιλαμβάνει τα στοιχεία που αναφέρονται στο άρθρο 4 του κανονισμού (ΕΟΚ) αριθ. 2908/83·  ότι το πρόγραμμα προβλέπει την ανανέωση του αλιευτικού στόλου μυδιών της περιοχής Poitou-Charentes·  ότι, λαμβανομένων υπόψη των δυνατοτήτων παραγωγής, των αναγκών όσον αφορά τα σχετικά προϊόντα καθώς και του προσανατολισμού της κοινής αλιευτικής πολιτικής, το πρόγραμμα μπορεί να αποτελέσει το πλαίσιο μέσα στο οποίο υποβάλλονται τα σχέδια που μπορούν να επωφεληθούν από τη χρηματοδοτική συμμετοχή της Κοινότητας·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής των Διαρθρώσεων της Αλιείας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το συμπλήρωμα του πολυετούς προγράμματος προσανατολισμού της υδατοκαλλιέργειας που υποβλήθηκε από τη γαλλική κυβέρνηση στις 10 Σεπτεμβρίου 1985 και του οποίου τα κυριότερα στοιχεία εμφαίνονται στο παράρτημα Ι, με την επιφύλαξη των διατάξεων που εμφαίνονται στο παράρτημα ΙΙ.  Άρθρο 2  Η παρούσα απόφαση απευθύνεται στη Γαλλική Δημοκρατία.  Βρυξέλλες, 26 Μαΐου 1986.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 290 της 22. 10. 1983, σ. 1.  (2) ΕΕ αριθ. L 157 της 15. 6. 1985, σ. 14.  ΠΑΡΑΡΤΗΜΑ Ι  Περίληψη του συμπληρώματος του προγράμματος προσανατολισμού για τον τομέα της υδατοκαλλιέργειας το οποίο κατάρτισε η Γαλλία στο πλαίσιο του κανονισμού (ΕΟΚ) αριθ. 2908/83 του Συμβουλίου  1. Στόχος  Ανανέωση και εκσυγχρονισμός του αλιευτικού στόλου μυδιών της περιοχής Poitou-Charentes.  2. Διάρκεια του προγράμματος  Το συμπλήρωμα καλύπτει μία περίοδο τεσσάρων ετών από την 1η Ιανουαρίου 1985 μέχρι τις 31 Δεκεμβρίου 1988.  3. Σχετικές περιοχές  Η περιοχή Poitou-Charentes, και ιδιαιτέρως το διαμέρισμα Charente Maritime.  4. Σκοπός της ανανέωσης  Η εφαρμογή νέων κριτηρίων θα επιτρέψει στους επαγγελματίες να έχουν στη διάθεσή τους αληθινές πλωτές εγκαταστάσεις για την αλιεία μυδιών, πράγμα το οποίο θα βελτιώσει τις συνθήκες εργασίας τους και την αποδοτικότητα των εκμεταλλεύσεών τους.  5. Προβλέψεις για ανανέωση  Προβλέπεται να κατασκευάζονται ετησίως 3 έως 4 νέες μονάδες πλωτές εγκαταστάσεις για μύδια.  ΠΑΡΑΡΤΗΜΑ ΙΙ  Τελικά συμπεράσματα  Η Επιτροπή θεωρεί ότι το παρόν συμπλήρωμα εντάσσεται στο σύνολό του στο πρόγραμμα το οποίο εγκρίθηκε με την απόφασή της 85/282/ΕΟΚ. Συνεπώς, τα τελικά συμπεράσματα που περιλαμβάνονται στο παράρτημα ΙΙ της εν λόγω απόφασης εφαρμόζονται στο παρόν συμπλήρωμα.